
CONCLUZII: 


e Mediul natural poate fi afectat de 
conflictele armate din cauza poten- 
țialului distructiv al armelor. 

e Dezvoltarea armamentelor şi a 
sistemelor de arme a atins un nivel 
care poate fi periculos pentru mediul 
geofizic şi biofizic. 


Dreptul Internaţional Umanitar are drept scop 
limitarea efectelor conflictelor armate, pentru 
protecţia populaţiei civile si a mediului natural. 

Convenţiile de la Geneva din 12 august 1949 şi 
Protocolul Adiţional I din 1977 prevăd angaja- 
mentul solemn al statelor-părți de „a respecta şi a 
face să fie respectate” dispoziţiile instrumentelor 
respective „în toate împrejurările”, precum şi 
condiţiile lor de aplicare. 

Pentru asigurarea aplicării şi respectării drep- 
tului internațional umanitar în situaţii de conflict 
armat, prin Protocolul adiţional I s-a prevăzut crea- 
rea unei Comisii internaționale pentru stabilirea 


e În dreptul internaţional ecologic şi 
în dreptul aplicabil conflictelor armate 
n-a fost reglementată cu adevărat pro- 
blema reparării pagubelor cauzate me- 
diului prin acțiunile militare, a respon- 
sabilității civile şi penale pentru comi- 
terea de fapte ilicite în acest domeniu. 


faptelor!. În scopul adoptării măsurilor naţionale de 
aplicare a dreptului umanitar, Comitetul Interna- 
tional al Crucii Roşii a creat Serviciile de Consul- 
tanță recomandând crearea în fiecare stat a unei 
Comisii  interdepartamentale pentru dreptul 
umanitar”. 


! Protocolul adiţional I art. 90 

? Rezoluţia nr. 5 a celei de-a XXV-a Conferinţe Interna- 
tionale a Crucii Roşii — 1986 şi propunerea grupului inter- 
guvernamental de experți pentru protecția victimelor de 
război - Geneva 1995. 

Una din măsurile prioritare pe care fiecare stat 
trebuie s-o adopte este diseminarea tuturor dispo- 
ziţiilor convențiilor umanitare”. Obligaţia disemi- 
nării este prevăzută în instrumentele respective 
într-o redactare aproape identică: „Înaltele părți 
contractante se angajează să difuzeze, în cea mai 
largă măsură posibilă, în timp de pace, ca şi în 
perioada de conflict armat, Convenţiile şi pre- 
zentul Protocol în ţările lor respective şi, îndeo- 
sebi, să introducă studiul lor în programele de in- 
strucție militară, să încurajeze studiul acestora de 
către populația civilă, astfel încât aceste instru- 
mente să fie cunoscute de forțele armate şi de 
populaţia civilă”. 

Pentru îndeplinirea acestei îndatoriri, autori- 
tățile politico-administrative trebuie să adopte in- 
strucțiuni pentru unele categorii de persoane cu 
responsabilități speciale în domeniul difuzării, 
precum: autorităţile civile, militare şi polițienești’, 
comandanții militari, personalul calificat, consili- 
erii juridici pentru dreptul umanitar din forțele 
armate, dar şi recomandări pentru şcoli şi univer- 
sităţi, mass-media, personalul de Cruce Roşie etc. 

Potrivit articolului 82 din Protocolul I de la 
Geneva - 1977, statele-părți trebuie să numească în 
funcție consilieri juridici pentru dreptul umanitar 
pe lângă forțele armate, care trebuie instruiți pentru 
a cunoaşte normele şi principiile dreptului interna- 
tional umanitar. Misiunea lor este foarte complexă: 
să acorde consultații comandanților militari, la eşa- 
loanele corespunzătoare, în ceea ce priveşte apli- 
carea corectă a dreptului umanitar şi instruirea for- 
telor armate în această privință; să se asigure că 
deciziile care au fost luate la nivelul la care sunt 
numiți nu vor contraveni convențiilor umanitare 
privind planificarea şi declanşarea operațiunilor 
militare, să participe la diseminarea dreptului uma- 
nitar în rândul comandanților militari şi al trupelor, 
în desfăşurarea exerciţiilor militare; să se implice 
în elaborarea de instrucţiuni pentru situaţii de 
criză”. 

O instituție cu rol important în sistemul 
Convenţiilor de la Geneva o reprezintă Birourile 
naționale de informare. Acestea trebuiesc înființate 
încă în timp de pace pentru a fi în măsură să 
acționeze pe timpul conflictului armat. 


Rolul lor este de a strânge informațiile 
referitoare la persoanele protejate — prizonieri de 
război, refugiați, civili şi militari dispăruţi, copii 
pierduţi etc. Rolul acestor birouri este de a evita 
situațiile de haos care se creează în cazurile de 
conflict armat. 

Operațiile se vor reconfigura semnificativ, 
fiind, deopotrivă, militare şi non-militare. Cele 
non-militare constau dintr-un complex de acțiuni 
de mare amploare, care nu au însă caracter militar, 
dar sunt desfăşurate de militari sau de militari şi 
civili, pentru rezolvarea unor probleme în general 
urgente şi grave cu care se confruntă, la un moment 
dat, societatea. 

Cele mai importante dintre acestea ar putea fi: 
operaţii în urgenţe civile; operaţii climatice; opera- 
tii geofizice; operaţii de protecție a populaţiei, 
infrastructurilor şi patrimoniului în caz de cala- 
mități şi dezastre; operaţii antiepidemice. 

Aceste tipuri de operaţii vor impune transfor- 
marea radicală a armatelor şi alcătuirea unor struc- 
turi care să asigure o reacţie oportună a lumii îm- 
potriva noilor tipuri de pericole şi amenințări, prin- 
tre care cele climatice şi cele geofizice vor juca un 
rol foarte important. Nu numai pericolele şi ame- 
nințările, ci şi condiţiile create de mediu influenţea- 
ză şi vor influența semnificativ configurația acțiu- 
nilor militare. În dinamica evoluţiei (sau involuţiei) 
unui sistem, proces, mediu sau areal, nu sunt im- 
portante numai cauzele, ci şi efectele. Şi aceasta, 
din cel puţin două perspective: orice cauză duce la 
un efect, prin intermediul unui proces; orice efect 
poate deveni o cauză, prin intermediul unei conexi- 
uni inverse, unei evoluţii ciclice, lineare sau 
nelineare. 

Dezvoltarea armamentelor şi a sistemelor de 
arme a atins un nivel care poate fi periculos pentru 
mediul geofizic şi biofizic. S-au făcut numeroase 
calcule, s-au emis avertizări, unele înfricoşătoare, 
cu privire la pericolul pe care-l poate prezenta, 
pentru fiinţa umană şi pentru mediul ei ambiant, 
folosirea acestor arsenale. Bombardamentele efec- 
tuate de NATO în 1999 asupra Iugoslaviei, cu folo- 
sirea unor proiectile de uraniu sărăcit, a E-bomb, a 
bombei cu grafit şi a altor mijloace a arătat că, 
deocamdată, nu există un astfel de control sau 

chiar dacă el există, este foarte fragil şi nu tocmai 
eficient. Totuşi, efectele produse de acţiunile de 
luptă întreprinse asupra mediului geofizic nu sunt 
nici foarte clare, nici foarte bine cunoscute, întru- 
cât, cum bine se ştie. Există însă câteva particu- 
larităţi ale războiului în relația cu mediul geofizic 
care, considerăm noi, ar trebuie subliniate şi anali- 
zate în mod riguros. Dintre acestea, cele mai im- 
portante sunt: existența unei grile a senzorilor şi a 
unor sisteme complexe de culegere şi analiză a 
datelor şi informațiilor care, practic, acoperă întrea- 
ga suprafață a pământului, depăşind cu mult zonele 
de confruntare şi teatrele de operaţii, dar care pot fi 
concentrate cu predilecție asupra acestora; capaci- 
tatea comandamentelor de a supraveghea, în timp 
real, toate teatrele de operaţii, indiferent unde s-ar 
afla şi în ce grad de intensitate ar fi confruntarea, şi 
de a lua, în limitele posibilului, măsurile necesare 
pentru protecția mediului; capacitatea de a identi- 
fica, monitoriza, evalua şi chiar controla efectele 
asupra mediului a acțiunilor militare; existenţa, la 
toate armatele moderne şi în toate țările civilizate a 
unor structuri militare şi civil-militare şi a unor 
programe de pregătire a forţelor şi mijloacelor în 
aşa fel încât, în cazul unor confruntări militare, să 
se asigure protecția mediului; impunerea, prin 
legislație, a unui comportament adecvat de pro- 
tecție a mediului geofizic şi biofizic tuturor celor 
care efectuează, într-o formă sau alta, acţiuni şi 
intervenții militare; folosirea unor tehnologii baza- 
te pe amplificarea undelor, a unor nanotehnologii, 
biotehnologii şi info-tehnologii etc. poate genera 
efecte haotice cu repercusiuni posibil foarte grave 
asupra mediului etc. 

Unii definesc geosfera ca fiind tot ce ţine de 
planeta Pământ, de la nivelul superior al atmos- 
ferei, până la nucleul dur al planetei. Noi înțelegem 
prin geosferă, în sensul acestei lucrări, doar globul 
pământesc, de la vârfurile cele mai înalte ale mun- 
ților, la nucleul lor. Nu includem în această defini- 
ție atmosfera şi biosfera, întrucât, considerăm că, 
analizarea efectelor trebuie efectuată în mod 
separat. 

Efectele oricărei activităţi omeneşti de durată şi 
de foarte mare amploare ar putea să aibă urmări în 
schimbarea compoziţiei chimice a anumitor zone 
şi, deci, prin producerea unor dezechilibre chimice, 
cu efect în lanț, în configurarea suprafețelor 
locuibile sau, prin intervenții bruşte — cum este 


războiul — în schimbarea dramatică a altor echilibre 
sensibile la diferite variaţii. 

Printre efectele conflictelor armate asupra 
scoarţei terestre (în principal) şi asupra geosferei, 
în mod indirect sau implicit, ca şi asupra celorlalte 
învelişuri, s-ar putea situa şi următoarele: creşterea 
nivelului de radioactivitate; schimbarea compo- 
ziției chimice a unor raioane (limitate) din zona 
acțiunilor în care se efectuează bombardamente 
intense cu folosirea unor echipamente şi a unor 
mijloace extrem de periculoase pentru mediu 
(proiectile din uraniu sărăcit, bombe pentru peşteri 
şi buncăre, rachete sau alte mijloace cu încărcături 
nucleare, cu componente radioactive; dislocări de 
terenuri (lunecări, scufundări etc.), ca urmare a 
unor explozii în lanţ, de intensitate foarte mare şi 
cu material ce generează efecte necontrolabile ce 
pot produce modificări semnificative în raioanele 
(porțiunile de teren) în care sunt întrebuințate etc. 

Prin acțiunile sale tactice, numeroase şi diversi- 
ficate, ca şi prin posibilul acces la mijloace chimi- 
ce, bacteriologice, radiologice şi nucleare, teroris- 
mul devine un potențial atacator asupra mediului 
fizic, mediului virtual şi mediului cognitiv, iar oa- 
menii nu pot rămâne indiferenți în faţa unei ase- 
menea eventualități, întrucât terorismul nu poate fi 
controlat. 

Dacă, spre exemplu, teroriştii ar intra în posesia 
unor tehnologii folosite în ingineria genetică, ei ar 
putea crea mutanţi care ar putea distruge specii 
întregi sau zone întregi de pe planetă. Deocamdată, 
teroriştii nu au acces nici la tehnologia nucleară, nici 
la biotehnologii, nici la nanotehnologii, şi, probabil, 
nici în viitor nu vor avea, întrucât un asemenea acces 
presupune nu doar cunoştinţe, experiență şi abilități, 
ci şi un sistem de infrastructuri şi de vectori care să 
permită folosirea efectivă a celor descoperite prin 
cercetare ştiinţifică. De aici nu rezultă, că nu există 
nici un fel de pericol, ci doar dificultatea transfor- 
mării unui astfel de pericol într-o ameninţare reală. 
Mai mult, sistemele permanente de rețele şi infra- 
structuri ale RBR asigură o acoperire semnificativă a 
ciber-spaţiului, contracarând astfel posibile activități 
teroriste. 

Terorismul este definit, în general, în funcţie de 
anumite coordonate politice şi nu neapărat după 
date foarte obiective, după analize complexe, care 
să caute determinările profunde ale acestui feno- 
men, explicaţii, lanţuri cauzale, bifurcaţii şi tot fe- 
lul de alte lucruri şi de relaţii care ar putea conduce 
măcar la o parte dintre miliardele de izvoare ale 
acțiunii şi atitudinii de tip terorist. 

Există arme şi sisteme de armamente concepute 
special pentru a produce distrugeri faunei şi florei 
(chiar pentru a provoca modificări climatice ale 
mediului). Reprezentând o problemă a mijloacelor 
şi a metodelor de război literatura juridică de speci- 
alitate introduce în clasificarea acestora un nou cri- 
teriu şi anume acela ecologic. În conformitate cu 
acest criteriu, mijloacele şi metodele de război sunt 
licite/ilicite în funcție de riscurile şi amenințările 
pe care le prezintă la adresa mediului, deci după 
efectele lor anti-ecologice. Efectele sunt analizate 
diferit, în funcție de tipul de arme: convenţionale; 
arme de nimicire în masă. În cazul mijloacelor şi 
tehnicilor de război convenționale au efecte impor- 
tante, pe plan ecologic, munițiile explozive şi ar- 
mele incendiare. În cazul loviturilor de artilerie 
concentrate sau al bombardamentelor aeriene ma- 
sive apar mai multe pierderi materiale asupra 
mediului natural. Acest efect anti-ecologic a fost 
semnalat în Primul Război Mondial, ale cărui 
urmări sunt încă vizibile la Verdun, după multe 
decenii. Anumite regiuni din Vietnam, Cambodgia 
şi Laos par a fi adevărate peisaje selenare în urma 
bombardamentelor americane executate în timpul 
războiului din Indochina”. Utilizarea munitiilor 
incendiare, mai ales în zonele rurale şi forestiere, 
are un efect anti-ecologic major deoarece provoacă 
incendii care, în condiţii climatice, atmosferice şi 
geografice favorabile, se propagă atât de rapid 
încât distrug tot ce e viu în calea lor. Aşa s-a 
întâmplat spre exemplu în Vietnam unde armata 
americană a provocat un adevărat dezechilibru 
ecologic prin combinarea efectelor defoliantelor 
chimice cu acelea ale incendiatoarelor de mare 
amploare a regiunilor împădurite. 

Efectele anti-ecologice ale armelor neconvenţi- 
onale sunt în mod evident mai grave, mai întinse şi 
mai durabile; utilizarea lor în timpul conflictelor 
armate reprezintă un veritabil ecocid. Arma bio- 
Chimică ar putea fi folosită pentru distrugerea 
vegetației la adăpostul căreia acționează adver- 
sarul ("antifoliage warfare") sau în scopul înfome- 
tării lui prin nimicirea resurselor de hrană anima- 
lă sau vegetală ("anti-food warfare"). Arsenalul 
mijloacelor biologice (cu efecte ecologice) include 
microorganismele fitopatogene şi insectele dăună- 
toare vegetației, iar gazele toxice tip V.X., dioxina 
agenţii fitotoxici (defoliante, erbicide ş.a.) sunt 
substanțe chimice folosite ca mijloc de luptă pentru 
a produce daune ecologice majore. În ceea ce 
priveşte armele nucleare, efectele lor distructive 
împotriva mediului includ: formarea unor cratere 


imense, distrugerea prin incendiu a sute de mii de 
hectare de vegetaţie şi pădure, contaminarea 
radioactivă a cursurilor de apă, faunei şi florei, 
creşterea cantității de praf radioactiv din atmos- 
feră şi perturbarea stratului protector de ozon. 
Tehnicile de modificare a mediului pot fi folosite 
ca mijloc de luptă în scopul perturbării comu- 
nicaţiilor adversarului, afectarea posibilităților de 
aprovizionare ale acestuia, cu efecte anti-ecolo- 
gice. Caracterul nediscriminatoriu al armelor 
neconvenţionale este atât de evident încât ne putem 
imagina că daunele întinse, grave, durabile pe 
care le-ar provoca mediului natural pot afecta 
Chiar pe cei care le-au utilizat. 

Un principiu fundamental al dreptului interna- 
tional aplicabil în conflictele armate relevă „mij- 
loacele de război sunt concepute pentru a acționa 
numai împotriva obiectivelor militare, iar belige- 
ranții n-au un drept nelimitat de a alege mijloacele 
şi metodele de luptă”. Din acest motiv, mediul 
natural n-ar trebui să fie ţinta atacurilor deoarece el 
nu este un obiectiv militar. Mediul de importanță 
economică strategică este obiectiv militar, deoarece 
conține instalații şi industrii de interes esențial pen- 
tru ducerea războiului şi a căror distrugere, captu- 
rare sau neutralizare oferă un avantaj militar 
precis’. 

În dreptul internațional public s-a constituit 
dreptul internațional al mediului, ale cărui principii 
generale sunt în legătură cu limitarea activităților 
militare şi, în special, interzicerea conflictelor 
armate. La nivel global, realitatea mediului natural 
este alcătuită din următoarele sisteme: atmosfera, 
geosfera, biosfera, cosmosul. Mediul înconjurător 
mai cuprinde pe lângă sistemele mediului natural şi 
sociosfera sau mediul uman’. Este datoria fiecărui 
stat de a nu cauza pagube mediului dincolo de 
competența sa teritorială. În caz de conflict armat, 
beligeranții nu sunt exonerați de obligația respec- 
tivă deoarece e unanim admis că există o răspun- 
dere şi o responsabilitate internațională pentru dau- 
nele cauzate mediului natural. Un principiu al 
dreptului internațional al mediului cu aplicație 
în domeniul militar are o aplicare mult mai largă şi 
se referă la obligația statelor de a respecta mediul 
în general. Aplicarea acestui principiu nu mai are 
legături cu teritoriile anumitor state ci se referă la 
spațiile considerate ca formând patrimoniu comun 
al umanității: marea liberă, Antarctica, spațiul aeri- 
an, cosmosul. El figurează în nenumăratele instru- 
mente internaționale convenționale şi neconvențio- 
nale între care un loc important îl ocupă Carta 

Mondială a Naturii, din 28 octombrie 1982, care 
prevede la articolul 5 că „natura va fi apărată de 
degradările cauzate de război sau de alte acte de 
ostilitate” şi subliniază în art.20 că „activitățile 
militare care pot aduce prejudicii naturii vor fi 
evitate”. 

Degradarea mediului poate fi cauza unor dife- 
rende între state, iar în caz de nesoluţionare, prin 
metode paşnice, dezastrele ecologice devin 
« Casus belli »; odată declanşat războiul pe motive 
ecologice se pot produce mediului noi distrugeri şi 
în acest fel spirala degradării ambientului nu mai 
poate fi oprită. Dezastrele ecologice sunt cauzele 
care provoacă eroziune şi deşertificare, secetă şi 
cauza exodului unor mase întregi de „refugiați 
ecologici”, care pleacă peste frontierele naţionale 
în căutarea hranei. Aşa a fost cazul situaţiilor 
conflictuale din Etiopia, Sudan, Somalia, Haiti, 
Salvador, Guatemala care au antrenat adevărate 
valuri de milioane de refugiați ecologici. 

Protocolul adițional - 1977 a consacrat princi- 
piul criteriului ecologic al dreptului conflictelor 
armate destinat să ilegalizeze mijloacele şi meto- 
dele de război ecologic. Acest principiu este for- 
mulat în articolul 35, aliniatul 3 în modul următor: 
"Este interzis să se utilizeze metode şi mijloace de 
război care sunt concepute să cauzeze sau de la 
care se poate aştepta să cauzeze daune întinse, 
durabile şi grave mediului natural". 

Valoarea de principiu a acestei dispoziţii con- 
venţionale este dată de faptul că ea este inclusă în 
Regulile fundamentale ale Titlului III (Metode şi 
mijloace de război, statutul de combatanți şi 
prizonier de război) al Protocolului Adiţional I şi 
are deci o aplicare generală la toate situaţiile vizate 
în acest instrument juridic. 

Analiza textului impune clarificarea înţelesului 
termenilor utilizaţi. Doctrina apreciază că regula 
referitoare la „daune întinse, durabile şi grave” 
protejează regiuni nelocuite şi nu zonele populate. 
Comparativ putem utiliza definiția termenilor 
respectivi din „Convenţia asupra interzicerii utili- 
Zării tehnicilor de modificare a mediului în scopuri 
militare sau în orice alte scopuri ostile” din 1976; 
în spațiul acestuia, termenul „întinse ” se referă la 
o suprafață de ordinul a câtorva sute de km, adjec- 
tivul durabil” indică o perioadă care durează 
luni de zile sau aproximativ un anotimp, iar cali- 
ficativul „grave” implică dezechilibrul sau vătă- 
marea vieții umane a resurselor naturale şi econo- 
mice sau a altor bunuri. Există păreri în literatura 
de specialitate că dreptul aplicabil conflictelor 


armate nu conţine norme care să interzică în mod 
expres utilizarea armelor nucleare, ci numai unele 
interdicții parţiale: de a nu efectua experimente 
nucleare în atmosferă, în spaţiul cosmic şi sub 
apă; de a nu experimenta, utiliza, fabrica, produce, 
primi, depozita, instala, de a plasa pe fundul mări- 
lor şi oceanelor, arme nucleare. 

Protocolul I Adiţional - 1977 ) asigură o 
protecţie directă a mediului natural prin articolul 
55: 

„Articolul 55. Protecția mediului natural. 

1. Războiul va fi condus urmărind protejarea 
mediului natural contra daunelor întinse, durabile 
şi grave. Această protecție include interdicția de a 
utiliza metode sau mijloace de război concepute 
pentru a cauza sau de la care se poate aştepta să 
cauzeze asemenea daune mediului natural 
compromițând, datorită acestui fapt, sănătatea sau 
supraviețuirea populației. 

2. Atacurile contra mediului natural, cu titlu de 
represalii, sunt interzise”. 

Se poate afirma că alături de bunurile culturale 
şi locurile de cult, de bunurile indispensabile 
supravieţuirii populației civile, de lucrările şi 
instalațiile conţinând forţe periculoase, mediul 
ambiant este considerat ca fiind un bun cu caracter 
civil ce trebuie să fie protejat în mod special. 

Protocolul Adiţional II — 1977, aplicabil în 
conflictele armate fără caracter internaţional, 
asigură o protecție indirectă a mediului în articolul 
14 referitor la bunurile indispensabile supravieţuirii 
populației civile şi art.15 pentru protejarea lucră- 
rilor şi instalaţiilor conținând forțe periculoase. De 
asemenea, mediul înconjurător este apărat indirect, 
de efectele războiului, prin intermediul Convenției 
din 10 octombrie 1980 asupra interzicerii sau 
limitării folosirii anumitor arme clasice. Paragraful 
4 din preambulul convenției reaminteşte că „este 
interzisă utilizarea de metode şi mijloace de război 
pentru a cauza, sau de la care se poate aştepta să 
cauzeze, daune întinse, durabile şi grave mediului 
natural”. Convenţia din 1980 are 4 Protocoale: 
primul, referitor la schijele nelocalizabile şi cel de- 
al IV-lea privind laserii care provoacă orbirea nu 
prezintă mare interes în ceea ce priveşte efectele 
anti-ecologice ale armelor convenţionale. În special 
Protocolul II asupra minelor şi Protocolul III 
referitor la armele incendiare ale Convenției din 
1980 permit limitarea efectelor distructive ale unor 
arme care în războiul din Vietnam s-au dovedit 
deosebit de dăunătoare ambientului natural. 

La Conferința Naţiunilor Unite asupra Mediu- 
lui şi Dezvoltării de la Rio de Janeiro, din 1992, s-a 
convenit că războiul constituie o sursă principală 
de daune contra mediului şi trebuie să facă obiectul 
unei mai mari responsabilități şi al unui control 
riguros. 


* Convenţiile de la Haga din 1907, cele patru Convenții de la 
Geneva din 12 august 1949 privind protecția victimelor de 
război, Convenţia UNESCO din 1954 privind protecția 
bunurilor culturale în caz de conflict armat; Convenţia ONU 
din 1980 privind armele clasice, Protocoalele adiționale la 
Convenţiile de la Geneva din 1949 (8 iunie 1977) etc. 

* Art. 83 par. l, Protocolul I din 1977; articolele 47 
Convenţia I; 48 Convenţia II, 127 Convenţia III; art. 144 din 
cea de-a IV-a Convenţie din 1949 

5 Art. 83 paragraful. 2 din Protocolul I: „Autorităţile civile, 
militare, de poliţie sau altele care în timp de război şi-ar 
asuma responsabilităţi cu privire la persoanele protejate vor 


trebui să posede textul Convenţiei şi să fie instruite în mod 
special asupra dispoziţiilor ei”. 

* GI. (r) Arturo Marcheggiano, Dreptul umanitar al 
conflictelor armate şi reglementarea militară italiană, în 
„RRDU”, nr. 2 din 1993, pp. 14-15; 

7 I Cloşca şi I. Suceavă, Drept internaţional umanitar, 
Editura Şansa, Bucureşti, 1992, p.127, apreciază că cele 14 
milioane de tone de muniții explozive (din care 200 milioane 
obuze de 105 mm), consumate de armata americană şi aliații 
lor în războiul din Vietnam au provocat formarea a 10 
milioane de cratere de aproximativ 63 metri cubi pe mai mult 
de 100.000 de hectare care nu vor putea fi înlăturate nici 
într-o sută de ani. 

° Art.52 al.2 din Protocolul Adiţional I din 1977. 

” Ion Grigore Sion, Ecologie şi drept internațional, Editura 
Ştiinţifică şi enciclopedică, Bucureşti, 1990, pp.268-269. 

10 G. Oprea, I. Suceavă, I. Cloşcă, Dreptul Internaţional 
Umanitar. Instrumente juridice internaționale, Editura 
Monitorul Oficial, Bucureşti, 2003, pp.383-384. 


PROPUNERE: 


e Pentru aplicarea dreptului internaţional umanitar, pe plan intern, trebuie 


adoptate 


supraveghere. 


instrumente  juridico-administrative, 


creându-se mecanisme de 

